Dadzīši

Dadzīši, dadzīšu ģints (Carduelis) ir žubīšu dzimtas (Fringillidae) ģints, kas pieder dadzīšu apakšdzimtai (Carduelinae). Apvieno 3 sugas, kas izplatītas Eiropā. Viena no tām (dadzītis) sastopama arī  Tuvajos Austrumos un Ziemeļāfrikā.World Bird List: Finches, euphonias, longspurs, Thrush-tanager, 2018 Saskaņā ar jaunāko sistemātiku Latvijā sastopama viena dadzīšu ģints suga — dadzītis (Carduelis carduelis). 

Nesenā pagātnē dadzīšu ģintī tika klasificētas gandrīz visas žubīšu dzimtas sugas.Rapid Radiation of Canaries (Genus Serinus) Nguembock, B.; Fjeldså, J.; Couloux, A.; Pasquet, E. (2009). "Molecular phylogeny of Carduelinae (Aves, Passeriformes, Fringillidae) proves polyphyletic origin of the genera Serinus and Carduelis and suggests redefined generic limits". Molecular Phylogenetics and Evolution. 51 (2): 169–181. doi:10.1016/j.ympev.2008.10.022. PMID 19027082. DNS pētījumos noskaidrots, ka ģints ir polifilētiska, un tā tika sadalīta ģenētiskajiem atklājumiem atbilstošās grupās.

 Kopīgās īpašības 
Dadzīšu ģints sugas ir nelieli zvirbuļveidīgie putni. Mazākais ģintī ir Korsikas ģirlicis, kura ķermeņa garums ir apmēram 11 cm, svars 11—12 g.Alive: Corsican Finch (Carduelis corsicana)Oiseaux: Citril Finch Lielākais ir dadzītis, kura lielākajiem īpatņiem ķermeņa garums ir apmēram 14 cm, svars 14—18 g.Oiseaux: Carduelis carduelis - European Goldfinch Krāsainākais no visām trim sugām ir dadzītis.

Parasti šos putnus var novērot baros. Barojas ar sēklām tieši no auga vai uz zemes.Our Beautiful World: Goldfinch, Carduelis carduelis

 Sistemātika 
Dadzīšu ģints (Carduelis) 
 Citronģirlicis (Carduelis citrinella)
 Dadzītis (Carduelis carduelis)
 Korsikas ģirlicis (Carduelis corsicana)

 Atsauces 

 Ārējās saites 
 IBC: Carduelis
 iNaturalist: Genus Carduelis
 Xeno-Canto: Genus Carduelis


Kategorija:Žubīšu dzimta